OŠ Franja Goloba Prevalje

ENOTA VRTEC  
Polje 4  
2391 Prevalje

Datum, 07.06.2012

**OBRAZLOŽITEV K OBLIKOVANJU ODDELKOV ZA ŠOL. LETO 2012/13**

Enota vrtca Prevalje je oblikovala oddelke na podlagi števila vpisanih otrok in v skladu s Pravilnikom o normativih in kadrovskih pogojih za opravljanje dejavnosti predšolske vzgoje ter na podlagi Sklepa občinskega sveta o oblikovanju oddelkov na polni fleksibilni normativ.

Oddelki so se oblikovali na podlagi novo vpisanih otrok in števila otrok, ki ostanejo v vrtcu. Pogodbe o medsebojnih obveznostih med starši in vrtcem, bodo uročene po prejetem Sklepu o oblikovanju oddelkov s strani občine Prevalje.

V šol. letu 2012/13 je oblikovanih 12 oddelkov 1. in 2. st. obdobja ter 1 oddelek 1.st. in 2 st. obdobja (kombinirani oddelek) s polovičnim normativom in 1 strokovno delavko. Ugotavljamo, da so vsi oddelki oblikovani po fleksibilnih normativih, 5 otrok trenutni ni razporejenih v oddelke, zaradi večjega števila vpisanih otrok kot je prostih mest v vrtcu. Predvidevamo, da bodo do začetka šolskega leta še posamezni izpisi in bomo lahko sprejeli vse otroke.

V enoti Zg. Kraj so oblikovani oddelki po fleksibilnem normativu kljub težkim in neustreznim prostorom, ki so se usposobili le za krajše obdobje.

Občino Prevalje in strokovne službe ponovno seznanjamo, da pred začetkom šol. leta lahko pride s strani staršev do **stalnih izpisov**, na kar vrtec nima vpliva in zakonskih podlag, da se izpisi preprečijo, saj je to zakonska pravica staršev. O morebitnih izpisih bo vrtec Prevalje sproti obveščal občino ustanoviteljico.

Občino Prevalje prosimo za potrditev števila oblikovanih oddelkov, kar je podlaga za sistemizacijo delovnih mest in izračun cene programov.

Lepo vas pozdravljamo!

Gradivo: Ravnateljica

Tatjana Grahovac , pom. ravnateljice Mira Hancman